CELEX: 62021CB0787
Language: sk
Date: 2022-05-17 00:00:00
Title: Vec C-787/21: Uznesenie Súdneho dvora (ôsma komora) zo 17. mája 2022 (návrh na začatie prejudiciálneho konania, ktorý podal Supremo Tribunal Administrativo – Portugalsko) – Estaleiros Navais de Peniche SA/Município de Aveiro, Navaltagus – Reparação e Construção Naval SA, Navalrocha – Sociedade de Construção e Reparações Navais SA (Návrh na začatie prejudiciálneho konania – Článok 99 Rokovacieho poriadku Súdneho dvora – Postupy preskúmavania v rámci verejného obstarávania tovarov a prác – Smernica 89/665/EHS – Článok 1 ods. 3 – Záujem na konaní – Prístup k postupom preskúmavania – Uchádzač vylúčený právoplatným rozhodnutím verejného obstarávateľa, keďže nenamietal všetky dôvody zamietnutia svojej ponuky – Neexistencia záujmu na konaní)

4.7.2022   
            
            
               SK
            
            
               Úradný vestník Európskej únie
            
            
               C 257/14
            
         
      Uznesenie Súdneho dvora (ôsma komora) zo 17. mája 2022 (návrh na začatie prejudiciálneho konania, ktorý podal Supremo Tribunal Administrativo – Portugalsko) – Estaleiros Navais de Peniche SA/Município de Aveiro, Navaltagus – Reparação e Construção Naval SA, Navalrocha – Sociedade de Construção e Reparações Navais SA
      (Vec C-787/21) (1)
      
      (Návrh na začatie prejudiciálneho konania - Článok 99 Rokovacieho poriadku Súdneho dvora - Postupy preskúmavania v rámci verejného obstarávania tovarov a prác - Smernica 89/665/EHS - Článok 1 ods. 3 - Záujem na konaní - Prístup k postupom preskúmavania - Uchádzač vylúčený právoplatným rozhodnutím verejného obstarávateľa, keďže nenamietal všetky dôvody zamietnutia svojej ponuky - Neexistencia záujmu na konaní)
      (2022/C 257/19)
      Jazyk konania: portugalčina
      
         Vnútroštátny súd, ktorý podal návrh na začatie prejudiciálneho konania
      
      Supremo Tribunal Administrativo
      
         Účastníci konania
      
      
         Žalobkyňa: Estaleiros Navais de Peniche SA
      
         Žalované: Município de Aveiro, Navaltagus – Reparação e Construção Naval SA, Navalrocha – Sociedade de Construção e Reparações Navais SA
      
         Výrok
      
      Článok 1 ods. 3 smernice Rady z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác, zmenenej smernicou Európskeho parlamentu a Rady 2007/66/ES z 11. decembra 2007, sa má vykladať v tom zmysel, že bráni tomu, aby uchádzač, ktorý bol vylúčený z verejného obstarávania na základe právoplatného rozhodnutia verejného obstarávateľa, mohol napadnúť rozhodnutie o zadaní tejto zákazky. V tejto súvislosti je irelevantné, či neúspešný uchádzač tvrdí, že by mu prípadne mohla byť zadaná zákazka, ak by sa verejný obstarávateľ po zrušení tohto rozhodnutia rozhodol začať nové konanie o zadaní zákazky.
      
         (1)  Dátum podania: 16. 12. 2021.